Id-Deċiżjoni tal-Kunsill
tat-8 ta' Ġunju 1998
dwar ir-ratifika mill-Komunità Ewropea tal-Ftehim sabiex jimplimenta d-disposizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar tal-10 ta' Diċembru 1982 li għandha x'taqsam mal-konservazzjoni u l-ġestjoni ta' l-stokk tal-ħut fuq iż-żewġ naħat ta' l-istess żona u l-istokks tal-ħut li jpassi bil-qawwi
(98/414/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b' mod partikolari l-Artikolu 43 flimkien ma' l-ewwel paragrafu ta' l-Artikolu 228(3),
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Billi, dwar is-sajd fil-baħar, il-Komunità hija kompetenti li tadotta miżuri għall-konservazzjoni u ġestjoni tar-riżorsi tas-sajd u li tidħol f'impriżi sterni ma' pajjiżi terzi jew organizzazzjonijiet internazzjonali oħra;
Billi l-Komunità ffirmat il-Konvenzjoni tan-Nazzjonijiet Uniti dwar il-Liġi tal-Baħar, li tobbliga lill-Istati ta' fuq il-kosta u lill-Istati li jaħdmu fis-sajd fuq il-baħar miftuħ sabiex jikkoperaw fil-konservazzjoni u l-ġestjoni ta' l-istokks tal-ħut fuq iż-żewġ naħat ta' l-istess żona u ta' l-istokks tal-ħut li jpassi bil-qawwi;
Billi l-Komunità ħadet sehem fin-negozjati internazzjonali tal-Konferenza tan-Nazzjonijiet Uniti dwar il-stokks tal-ħut fuq iż-żewġ naħat ta' l-istess żona u l-stokks tal-ħut li jpassi bil-qawwi, li ntemmet bl-adozzjoni tal-Ftehim, u billi ffirmat il-Ftehim fis-27 ta' Ġunju 1996;
Billi l-għan tal-Ftehim huwa li jiżgura l-konservazzjoni u l-użu sostenibbli fit-tul ta' l-istokks tal-ħut fuq iż-żewġ naħat ta' l-istess żona u l-istokks tal-ħut li jpassi il-qawwi billi jipprovdi, fost ħwejjeġ oħra, it-tisħiħ ta' l-organizzazzjonjiet internazzjonali tas-sajd u l-koperazzjoni internazzjonali rigward dawn l-istokks;
Billi s-sajjieda tal-Komunità jistadu għal dawn l-istokks u billi huwa fl-interess tal-Komunità li tieħu rwol effettiv fl-organizzazzjonijiet reġjonali tas-sajd li jridu jkunu responsabbli sabiex jimplimentaw il-Ftehim;
Billi skond l-Artikoli 1(2), 38 u 47 tiegħu, il-Ftehim jinsab miftuħ għar-rattifika mill-Komunità Ewropea b'mod konformi ma' l-Anness IX ta' mal-Konvenzjoni dwar il-Liġi dwar Qiegħ il-Baħar;
Billi l-Komunità u l-Istati Membri tagħha għandhom il-kompetenza fl-oqsma koperti bil-Ftehim; billi huwa għalhekk meħtieġ għall-Komunità u għall-Istati Membri tagħha li jsiru Partijiet Kontraenti simultanjament sabiex iwettqu d-drittijiet li l-Ftehim jikkonferixxi f'każijiet ta' kompetenza mqassma sabiex tiġi ggarantita l-applikazzjoni uniformi tal-Ftehim fil-kuntest tal-politika komuni dwar is-sajd,
ADOTTAT DAN IR-REGOLAMENT:
Artikolu 1
Il-Ftehim sabiex jimplimenta d-disposizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar tal-10 ta' Diċembru 1982 li għandu x'jaqsam mal-konservazzjoni u ġestjoni ta' l-istokks tal-ħut fuq iż-żewġ naħat ta' l-istess żona (ħut li jinsab kemm il ġewwa u kemm il barra miż-żoni ekonomiċi esklussivi) u l-istokks tal-ħut li jpassi bil-qawwi, huwa hawnhekk irratifikat f'isem il-Komunità Ewropea.
It-test tal-Ftehim huwa mehmuż ma' din id-Deċiżjoni bħala l-Anness A.
Artikolu 2
1. Il-President tal-Kunsill għandu jiddepożita, f'isem il-Komunità Ewropea, l-istrument tar-ratifika u d-dikjarazzjoni tal-kompetenza mniżżla fl-Anness B ta' ma' din id-Deċiżjoni flimkien mad-dikjarazzjonijiet intepretattivi mniżżla fl-Anness Ċ, għand is-Segretarju Ġenerali tan-Nazzjonijiet Uniti, b'mod konformi ma' l-Artikoli 38, 47 u 49 tal-Ftehim.
2. L-istrument tar-ratifika għandu jiġi ddepożitat simultanjament ma' l-istrumenti tar-ratifika ta' l-Istati Membri kollha. Fl-istess waqt l-Istati Membri għandhom jikkonfermaw id-dikjarazzjonijiet magħmula mill-Komunità mar-ratifika tal-Ftehim.
Artikolu 3
Fejn il-Komunità tinizja proċedura għas-soluzzjoni ta' kwistjoni kif ipprovvdut fil-Ftehim, għandha tiġi rrappreżentata mill-Kummissjoni. Qabel tieħu kull azzjoni, il-Kummissjoni għandha tikkonsulta lill-Istati Membri, billi tqis il-limiti li jorbtu taż-żmien tal-proċeduri.
Magħmula fil-Lussemburgu, fit-8 ta' Ġunju 1998.